***МКОУ «Цемерская ООШ»***

***Разработка открытого урока по родному (аварскому) языку в 7 классе.***



***Подготовил учитель родного языка и литературы:***

***Алиев Мухтар Магомедкамилович.***

**Авар мац1алъул дарс 7 класс**

**Дарсил тема: Наречие (г1аммаб баян)**

**Дарсил мурад:**

1. Наречиялъул г1аммаб маг1на баян гьабизе; морфологиябгин синтаксисияб к1вар бихьизабизе.
2. Тексталъулъ наречиял ратизе бажаризе, предложениялда жаниб гьезул синтаксисияб к1вар бихьизабизе к1везе.
3. Цоцазул адаб гьабизе куцазе, рахьдал мац1алдехун рокьи ц1ик1к1иналъе квербакъизе.

**Дарсие къвариг1унеб алат**: таблица, компьютер (санаг1ат ккани), презентация.

**Дарсил ин.**

1. **Класс г1уц1и**. Ц1алдохъабазе саламги кьун дарсие къвариг1араб алат х1адур гьабила.
2. **Дарсил мурад баян гьабила**
3. **Цебехун малъараб такрар гьаби.**

Лъималазухъе карточкаби рикьила гьадинал т1адкъаялгун:

***1 Предложениязулъ ругел глаголаздасан лъугьарал ц1арал бат1аго хъвай ва баян кье.***

1 Васасул х1алт1и эбелалъе бокьана. Лъимал клубалда бат1и-бат1ияб х1алт1и гьабулел рук1ана. Командирасе солдатасул рагъари рек1ее г1еч1о.

2 Заман индал, дун херлъи г1ажаибаб жо гуро. Херлъи лъиего бокьуларо.

3 Умумузул аби буго рагъалъ вас гьавуларилан. К1удияз к1иго раг1и аби квеш бук1ине бегьиларо.

4 Бачие чури кье, чое к1алц1и бай. Яцалъ рет1ел чури дида лъан бук1инч1о.

***2 Жинсиялги жинсиял гурелги глаголал рат1а гьаре***

Хъвана , хъибихъана, к1ибик1ана, ц1абуц1ана, ц1алана, бигьана, бергьана, гьабуна, хъуна, рек1ана, вигьана, биана, къабукъана, седана, бана, байбихьана, х1албихьана.

***Тестал***

***1 Т1ибит1ич1еб предложение бихьизабе*** а) Ч1ег1ерал нак1к1ал рик1к1алъана. б) Нак1к1аз зоб бахчана. в) Циндаго байбихьана ц1ад базе.

***2 т1ибит1араб предложение бате*** а) бец1лъи к1к1алабахъ т1епана. б) Туристаз ц1а бакана. в) Ясалаз квен гьабуна.

***3 Сунда абулеб инфинитив?*** А) Глаголияб ц1аралда Б) жинца ишги бихьизабулеб, грамматикиял г1аламаталги гьеч1еб хасаб формаялда В) Глаголдалъул заманияб формаялда

***4 Глаголалъул кинаб формаялъул рук1унарел грамматикиял г1аламатал?*** А) деепричастиялъул б) причастиялъул в) инфинитивалъул

***5 Глаголалъул байбихьул формаялда ругел раг1аби рате*** А) бичула, вич1ч1уларо, тола. Б) инее, х1ухьбахъизе, х1алт1изе. В) к1анц1и, кьолой, гьаби.

***6 журарал глаголал рихьизаре*** А) х1алт1улев вуго Б) берч1вала В) к1алъазе вуго

***7 Составиял глаголал рихьизаре*** А) вач1унев вуго, ах1изе вуго, гьабун буго Б) инее, къач1азе, сорозе В) бук1ана, рещт1ана, гьабуна.

***8 Кинаб суалалъе жаваблъун бач1унеб гьанже заманалъул составияб глагол?*** А) щиб гьабулеб бугеб? Б) щиб гьабураб? В) щиб гьабизе бугеб?

***9 Тенкана, черана абурал глаголазул тарарлъиялъул форма кин лъугьун бугеб?*** А) кьибил такрарлъун Б) суффиксазул кумекалдалъун В) гьаркьилал х1арпалги ударениеги хисун.

***10 кинаб наклонение бугеб гьал мухъазулъ?*** Воре ц1але,ц1але, ц1але, дир ц1одор, Ц1ияб Ват1ан т1егьазабе, берзул нур.

А) хабарияб Б) т1алабияб В) суалияб

**4 Ц1ияб дарс малъи**

Прелдожениялда жаниб иш лъугьараб куц, бак1, заман, къадар, г1илла-мурад баян гьабулеб каламалъул бут1аялда наречие абула.

(доскаялда хъван рук1уна гьал хадусел раг1аби, цинги ц1алдохъабазгун цадахъ муг1алимас ц1алила гьенир хъван ругел раг1аби. Ц1алдохъабазухъе цереккунго кьела Кин? Киб? Кида? Щай? Сундуе г1оло? Киг1ан? Суалал т1ад хъварал карточкаби, цинги жидеда данде кколеб раг1и абурабго, борхила суал хъвараб карточка.)

Гьале гьел раг1аби:

*Хъач1го, мух1канго, дурусго, х1еренго, тамахго,; цебе, нахъа, аск1об, т1ад, гъоркь; жакъа, метер, сезе, сон, радал, къаси; квешезе, ургъунго, кепалъе; г1емерго, дагь, г1езег1ан.*

Наречие т1убанго лъазе ккани, гьеб бат1а бахъизе кола деепричастиялдаса ( такрар гьабила деепричастие) Деепричастиян абула предметалъ гьабулеб аслияб иш лъугьараб куц биьизабулеб глаголалъул хасаб формаялда ва ***кин?*** абураб суалалъе жаваблъунги бач1уна.

Гьанже деепричастиялдаги наречиялдаги гьоркьоб бугеб бат1алъи баян гьабила. Бакъун, т1ерхьун, х1алуцун, векерулаго, ч1амулаго.(деепричастиял) Ц1алдохъабаз х1асил гьабила –н, -го, суффиксаздалъун деепричастие лъугьунилан ва гьелъул заманияб форма бук1унилан. Наречиязул заманияб форма бук1унаро, гьезул суффиксалги бат1иял рук1унин.

Наречие кидаго цогидаб раг1уда, аслияб къаг1идаялъ глагол-сказуемоялда бараб бук1уна ва гьеб раг1удасан суалги лъола: Вач1ана (кин?) хехго. Х1алт1на (кида?) къад. Вахана (киве?) т1аде. (т1ехьалдаса х1алт1аби т1уразарила №2,3,4 )

Жинсиял глаголаздасан, ишараялъул ва суалиял ц1арубак1аздасан ( Киб? Кибе? Кисан? ) гь.ц. лъугьарал наречиязулъ ц1унула жинсиял г1аламаталги цолъул- г1емерлъул формаги. Гьединлъидал жинсиял г1аламатал гъорлъ ругел наречиял хисула жинсаздеги формабаздеги: Цебе, цеве, цее, цере; аск1об (-в,-й,-р); бихьуледухъ, вихьуледухъ, йихьуледухъ, рихьуледухъ; доба, дова, дойа, дора. (мисалал рачина)

( наречиял жинсалъулъ ва формаялъулъ рекъезаризе т1убазабиила т1ехьалдаса 5 абилеб х1алт1и.

**5 Дарс щула гьаби** - суалал ва т1адкъаял. Т1убазабила 6 аб х1алт1и

**6 Рефлексия**

- Жакъа дида лъана ….. - Ц1акъго гъира базабуна …. - Дица т1уразаруна .. - Дида лъана ….. - Дида к1вана …

**7 Дарсил х1асил гьаби** ( ц1алдохъабазул дарсида гьабураб жигаралъе къимат кьела ва рокъоб х1алт1и бихьизабила)